Talous- ja sosiaalikomitean lausunto aiheesta "Ehdotus neuvoston direktiiviksi työntekijöiden suojelemisesta syöpäsairauden vaaraa aiheuttaville tekijöille altistumiseen työssä liittyviltä vaaroilta annetun direktiivin 90/394/ETY muuttamisesta toisen kerran"



Virallinen lehti nro C 284 , 14/09/1998 s. 0111



Talous- ja sosiaalikomitean lausunto aiheesta "Ehdotus neuvoston direktiiviksi työntekijöiden suojelemisesta syöpäsairauden vaaraa aiheuttaville tekijöille altistumiseen työssä liittyviltä vaaroilta annetun direktiivin 90/394/ETY muuttamisesta toisen kerran" () (98/C 284/17) Neuvosto päätti 25. toukokuuta 1998 Euroopan yhteisön perustamissopimuksen 198 artiklan mukaisesti pyytää talous- ja sosiaalikomitean lausunnon edellä mainitusta ehdotuksesta. Asian valmistelusta vastannut sosiaali-, perhe-, koulutus- ja kulttuuriasiain jaosto antoi lausuntonsa 18. kesäkuuta 1998. Esittelijä oli Christoph Fuchs. Talous- ja sosiaalikomitea hyväksyi 1. 2. heinäkuuta 1998 pitämässään 356. täysistunnossa (heinäkuun 2. päivän kokouksessa) seuraavan lausunnon äänin 72 puolesta, 20 vastaan, ja 5 pidättyi äänestämästä. 1. Johdanto 1.1. Hyväksyessään direktiivin (), jolla muutettiin ensimmäisen kerran työntekijöiden suojelemisesta syöpäsairauden vaaraa aiheuttaville tekijöille eli karsinogeeneille altistumiseen työssä liittyviltä vaaroilta annettua direktiiviä 90/394/ETY (), neuvosto kehotti vuonna 1997 komissiota jättämään ehdotuksen direktiivin 90/394/ETY muuttamiseksi edelleen. Kehotuksella haluttiin: säätää asianmukaisista standardeista sellaisiin perimän muutoksia aiheuttaviin aineisiin eli mutageeneihin liittyvien riskien osalta, joista kyseisessä direktiivissä ei vielä säädetä mutta joilla todennäköisesti on syöpää aiheuttavia vaikutuksia; käsitellä puupölyn syöpää aiheuttavaa vaikutusta, lisätä puupöly direktiiviin ja selvittää, miten direktiivin 90/394/ETY säännöksiä voitaisiin soveltaa puupölyyn; sisällyttää kyseiseen direktiiviin nykyiset direktiivit, joissa käsitellään työpaikalla olevia syöpää aiheuttavia aineita, erityisesti vinyylikloridimonomeeria ja asbestia. 1.2. Nyt käsillä olevalla ehdotuksella komissio vastaa laajalti neuvoston kehotukseen. On kuitenkin syytä todeta, että parhaillaan tarkistettava asbestidirektiivi on edelleen voimassa. 1.3. Talous- ja sosiaalikomitea antoi lausunnon direktiiviä 90/394/ETY koskevista peruskysymyksistä jo ensimmäisen muutosdirektiivin yhteydessä 31. tammikuuta 1996 (). Näihin periaatteellisiin kannanottoihin lienee syytä viitata tässä yhteydessä. Tuolloin komitea totesi, että syöpäriski on vain yksi kemiallisten aineiden mahdollisista vaikutuksista. Se osoitti komissiolle, että on olemassa muita aivan yhtä vakavia vaaroja, kuten perimän muutokset. Komitea kehotti yhteisöä puuttumaan asiaan tulevaisuudessa. Komitea on nyt tyytyväinen todetessaan, että on ryhdytty toimiin perimän muutoksia aiheuttavien aineiden liittämiseksi direktiiviin. 1.4. Muutosdirektiiviehdotus on kokonaisuutena looginen askel kohti direktiiviin kirjattujen, työntekijöiden suojelua syöpää aiheuttavilta aineilta parantavien periaatteiden toteuttamista. 2. Yleistä 2.1. Komitea pitää komission ehdotusta karsinogeenidirektiivin muuttamiseksi toisen kerran yleisesti ottaen tärkeänä työsuojelun edistyksenä ja säädösten parannuksena. 2.2. Mutageenit eli perimän muutoksia aiheuttavat aineet 2.2.1. Komitea panee merkille, että muutosdirektiiviehdotus perustuu kemiallisten aineiden työperäisen altistuksen raja-arvoja käsittelevän tiedekomitean lausuntoon. Sen mielestä lisääntymissolun perimän muutoksia aiheuttavia aineita ja genotoksisia eli perimämyrkyllisiä syöpää aiheuttavia aineita olisi aiheellista käsitellä samalla tavalla työpaikkojen riskinhallintaa varten. 2.2.2. Komitea muistuttaa, että perimän muutoksia aiheuttavat aineet jaetaan vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä annetun neuvoston direktiivin 67/548/ETY () mukaisesti kolmeen luokkaan. Komitea vahvistaa vain luokilla 1 ja 2 olevan merkitystä tämän muutoksen kannalta. Niissä on riskilauseke R46: "Saattaa aiheuttaa periytyviä geneettisiä vaurioita." 2.2.3. Komitea korostaa, että luokkaan 1 kuuluu vain sellaisia ainesosia, joiden on osoitettu aiheuttavan perimän muutoksia ihmiselle, mikä on tunnetusti hyvin vaikeaa todistaa käytännössä. Tästä syystä luokka 2:een kuuluvilla ainesosilla on ensi kädessä käytännön merkitystä. Ne ovat ainesosia, joiden kohdalla periytyvä geneettinen vaurio voidaan osoittaa asianmukaisin eläinkokein ja muin merkityksellisin tiedoin. Direktiiviehdotuksessa tuodaan aivan oikein esiin, että yleisesti ollaan yhtä mieltä siitä, että tällaisia perimän muutoksia aiheuttavia aineita on varmuuden vuoksi syytä käsitellä syöpää aiheuttavina aineina tässä direktiivissä. 2.3. Puupöly 2.3.1. Komitea panee merkille, että puupölyjen käsitteleminen tässä muutosdirektiiviehdotuksessa perustuu työperäisen altistuksen raja-arvoja käsittelevän tiedekomitean lausuntoon. Komitea panee myös merkille, että tähän mennessä on voitu osoittaa vain tammi- ja pyökkipölyn aiheuttavan ihmisille syöpää, erityisesti nenän tai nenän limakalvojen syöpää eli adenokarsinoomaa. Komitea panee myös merkille, etteivät todisteet ole yhtä kiistattomia muiden puulajien osalta. 2.3.2. Tästä syystä komitea katsoo tammi- ja pyökkipölylle altistuvien työntekijöiden suojelemisen edellyttävän välitöntä toimintaa. Näin ollen se pitää komission ehdotusta johdonmukaisena. 2.3.3. Toisaalta työperäisen altistuksen raja-arvoja käsittelevä tiedekomitea on tuonut esiin, että muidenkin puulajien suhteen on selviä epäilyksiä. Näiden tietojen valossa talous- ja sosiaalikomitea vaikka tukeekin ehdotusta suhtautuu kriittisesti siihen, että tässä muutosdirektiivissä säädetään yksinomaan tammi- ja pyökkipölystä. Sehän on ainoastaan ensimmäinen vaihe. Talous- ja sosiaalikomitea kiirehtiikin, että lähitulevaisuudessa myös muut puulajit saatetaan työsuojelun piiriin. Talous- ja sosiaalikomitea on tietoinen, että useiden kyseeseen tulevien puulajien syöpää aiheuttavan vaikutuksen epidemiologinen todistaminen on äärimmäisen vaikeaa tai lähestulkoon mahdotonta. Komitea tähdentää kuitenkin, ettei ennalta ehkäisevien toimien aloittamista voi pitkittää siihen asti, että kaikkien puulajien tieteellisessä tutkimisessa on kiistattomasti päästy yksiselitteisen positiiviseen tulokseen. 2.3.4. Talous- ja sosiaalikomitean lähtökohtana on, että tammi- ja pyökkipölyn yhdenmukaisten raja-arvojen tultua voimaan puunjalostusalalla kerätään kokemuksia soveltuvista työsuojelutoimista. Yhteisön jäsenmaista kertyneiden kokemusten perusteella voitaneen keskustella työsuojelumääräysten laajentamisesta koskemaan kaikkia puulajeja, jotka saattavat aiheuttaa syöpää. 2.3.5. Talous- ja sosiaalikomitea huomauttaa, että jäsenvaltioissa on ollut tähän asti erilaiset raja-arvot tammi- ja pyökkipölylle, osittain myös kaikelle puupölylle. Raja-arvot vaihtelevat 2 10 mg/m3 välillä. Talous- ja sosiaalikomitea pitää käypänä kompromissia kirjata direktiiviin työssä altistumisen raja-arvoksi ensin 5mg/m3, jota tarkistetaan viiden vuoden kuluessa tieteellisen näytön perusteella. 2.3.5.1. TSK tähdentää, että työpaikan ilman pölypitoisuuksien mittaus- ja arvioimistavat olisi standardoitava. 2.3.6. Komitea ymmärtää, ettei ole tieteellisiä todisteita siitä, aiheuttaako muiden puiden kuin tammen ja pyökin pöly syöpää, mutta korostaa kuitenkin, että pitkään jatkunut altistuminen minkälaiselle pölylle tahansa saattaa olla terveydelle haitallista ja aiheuttaa muun muassa hengityselinsairauksia. Komitean mielestä olisi tutkittava, voidaanko ehdotettua 5 mg:n rajaa kuutiometriä kohti soveltaa sekä kovien että pehmeiden puulajikkeiden kaikenlaiseen pölyyn riippumatta siitä, pidetäänkö sitä syöpää aiheuttavana vai ei. Komitea kehottaa komissiota asettamaan vastaavia raja-arvoja soveltuvassa oikeuskehyksessä tai nimenomaisessa direktiivissä. 2.4. Työntekijöiden suojelua tiettyjä syöpää aiheuttavia aineita vastaan koskevien nykyisten neuvoston direktiivien sisällyttäminen direktiiviin 90/394/ETY 2.4.1. Talous- ja sosiaalikomitea toteaa, että vinyylikloridimonomeeria käytetään vain erittäin harvoissa yhteisössä sijaitsevissa kemian yrityksissä. Saatujen tietojen mukaan näissä kemian alan suurteollisuuslaitoksissa on jo pitkään noudatettu komission ehdottamia raja-arvoja. Talous- ja sosiaalikomitea on tästä syystä sitä mieltä, että vinyylikloridimonomeerin raja-arvoja voidaan alentaa entisestään jatkossa. Tämän vuoksi komitea on tyytyväinen komission ilmoitukseen tarkistaa tilanne tulevien viiden vuoden aikana työterveydestä ja -turvallisuudesta saatavan tieteellisen aineiston perusteella ja todeta, onko raja-arvojen laskeminen entisestään välttämätöntä. 2.4.2. Asbestin suhteen talous- ja sosiaalikomitea panee merkille, ettei voimassa olevaa direktiiviä ja siinä olevia yksittäisiä erityismääräyksiä ole tarkoitus yhdistää nykyiseen direktiiviin työntekijöiden suojelemisesta syövän vaaraa aiheuttavilta tekijöiltä. Komissio aikoo odottaa neuvoston ja Euroopan parlamentin reaktioita direktiivin 83/477/ETY säännöksiä koskevaan tiedonantoon. () Talous- ja sosiaalikomitea pitää näin ollen asianmukaisena lykätä päätöstä työperäistä asbestialtistusta koskevien säännösten sisällyttämisestä tähän direktiiviin. 3. Erityistä 3.1. Talous- ja sosiaalikomitea on tyytyväinen uudistettuun 1 artiklan 4 kohtaan, jonka mukaan tämän direktiivin säännöksiä sovelletaan asbestin osalta silloin, kun ne ovat työturvallisuuden ja työterveyden kannalta suotuisia. 3.2. Talous- ja sosiaalikomitea pitää 5 7 kohtien lisäämistä liitteeseen I johdonmukaisena ja kohdassa 2 esittämiensä perusteiden vuoksi soveliaana tai kannatettavana. 3.3. Liitteen III A-osaan lisätyt aineet raja-arvoineen ovat talous- ja sosiaalikomitean mielestä tällä hetkellä oikeutettuja. Niitä on kuitenkin syytä tarkistaa johdonmukaisesti uusien tieteellisten tulosten perusteella viimeistään viiden vuoden kuluttua. 3.4. Talous- ja sosiaalikomitea on tyytyväinen, että vinyylikloridimonomeerille altistuvien työntekijöiden terveyden suojelemista koskevien jäsenvaltioiden lakien, asetusten ja hallinnollisten määräysten lähentämisestä annettu direktiivi 78/610/ETY kumotaan 2 artiklassa. Se yksinkertaistaa hallintoa ja vähentää sääntelyä. Bryssel, 2. heinäkuuta 1998. Talous- ja sosiaalikomitean puheenjohtaja Tom JENKINS () EYVL C 123, 22.4.1998, s. 21. () EYVL L 179, 8.7.1997. () EYVL L 196, 26.7.1990. () EYVL C 97, 1.4.1996, s. 25. () EYVL L 196, 16.8.1967, s. 1. () KOM(96) 426 lopull., 5.9.1996. LIITE talous- ja sosiaalikomitean lausuntoon Asian käsittelyssä hylättiin seuraavat muutosehdotukset, jotka saivat yli neljänneksen annetuista äänistä: Kohta 1.2 Lisätään loppuun seuraava uusi kappale: "Komitea panee lisäksi merkille, ettei ehdotuksesta selviä, miten direktiivin määräyksiä tulisi soveltaa puupölyyn. Neuvosto pyysi komissiota sisällyttämään puupölyn direktiiviin yhteisessä kannassaan (EY) N:o 3/97, 2. joulukuuta 1996, jolla muutettiin direktiiviä 90/394/ETY ensimmäisen kerran (ks. EYVL C 6, 9.1.1997, s. 15 20 'Neuvoston perustelut' IV kohdan 2 alakohdan toinen luetelmakohta). Komitean mielestä monet direktiivin artikloista eivät ole sellaisenaan sovellettavissa puupölyyn. Se kehottaakin komissiota selvittämään nykyistä yksityiskohtaisemmin määräysten sovellettavuuden tammi- ja pyökkipölyyn, ennen 5 kohdan"Työ, johon liittyy altistuminen seuraavien puulajien pölylle: pyökki ja tammi" lisäämistä liitteeseen I." Äänestyksen tulos Jaa-ääniä: 33, ei-äänia: 56, tyhjiä: 8. Kohta 1.4 Poistetaan. Äänestyksen tulos Jaa-ääniä: 30, ei-äänia: 59, tyhjiä: 11. Kohta 2.3.1.1 (muutosehdotuksen toinen osa) Lisätään seuraava uusi kohta: "Kilpailuvääristymien välttämiseksi ja sosiaalisen polkumyynnin estämiseksi puun ja puutuotteiden tuontia olisi rajoitettava maista, joissa tällaista rajaa tai vastaavia varotoimia ei sovelleta." Äänestyksen tulos Jaa-ääniä: 29, ei-äänia: 62, tyhjiä: 13. Kohta 2.3.2 Korvataan viimeinen virke seuraavalla: "Komitean mielestä direktiivin 90/394/ETY määräyksiä ei kuitenkaan voida sellaisenaan soveltaa tammi- ja pyökkipölyyn. Tulisikin selvittää muita tehokkaampia keinoja ottaa käyttöön työperäistä tammi- ja pyökkipölylle altistumista koskevat raja-arvot." Äänestyksen tulos Jaa-ääniä: 25, ei-äänia: 60, tyhjiä: 6. Kohta 2.3.3 Poistetaan. Äänestyksen tulos Jaa-ääniä: 26, ei-äänia: 63, tyhjiä: 5. Kohta 2.3.4 Poistetaan. Äänestyksen tulos Jaa-ääniä: 26, ei-äänia: 62, tyhjiä: 6. Kohta 2.3.4.1 Lisätään seuraava uusi kohta: "Direktiivin vaatimuksia olisi muutettava siten, että niissä otetaan huomioon puuteollisuuden erityisluonne, etenkin ajatellen suljettuja säiliöitä ja järjestelmiä, joihin on käytännössä mahdotonta päästä käsiksi monissa puunjalostusprosesseissa. Tästä voidaan päätellä, että työntekijöitä voidaan suojella puualalla ehkä parhaiten siten, että annetaan erillinen puupölyä koskeva direktiivi, jossa teollisuudenalan erityisehtoja ja -ongelmia voidaan käsitellä asianmukaisesti." Äänestyksen tulos Jaa-ääniä: 25, ei-äänia: 55, tyhjiä: 8. Kohta 2.3.5 (muutosehdotuksen ensimmäinen osa) Poistetaan viimeisen virkkeen sivulause "... jota tarkistetaan viiden vuoden kuluessa tieteellisen näytön perusteella". Äänestyksen tulos Jaa-ääniä: 26, ei-äänia: 67, tyhjiä: 4.